Rikunarita-ORG/Wikinium huggingface dataset:
# Little Boy

Little Boy (euskaraz "Mutiko txikia") Japoniako Hiroshima hiriaren gainean 1945eko abuztuaren 6an estatubatuarrek jaurtitako bonba atomikoari jarritako izena da. 1945eko abuztuaren 6an Paul Tibbets koronelak gidaturiko *Enola Gay* izeneko B-29 hegazkinak bota eta 90.000–166.000 lagun hil zituen. Bonba 10.450 metrotik jaurti zuten eta hiri gainetik 600 metrora egin zuen eztanda goizeko zortziak eta laurdenean. Bederatzi egun geroago eta hein handi batean bonba horrek egin zuen sarraskia zela kausa, Japoniak errenditu egin zen.

## Deskribapena

4.400 kilogramoko pisua zuen, baina 64 kilogramo leherkari zeuzkan. Guztira hamahiru kilotoikoa zen, hiru metroko luzera eta hirurogeita hamahiru zentimetro diametroa zituen. Radar sentsoreak eta barometroak zituen azalean. Berdez margotuta zegoen.

Jaurti baino lehen, ez zuten inolako probarik egin. Testak plutonioz egin ziren baina *Little Boy* uranioz egindako bonba zen.

## Hiroshimako jaurtiketa

Sakontzeko, irakurri: «Hiroshima eta Nagasakiko bonbardaketa nuklearrak»
Hegazkinean kako berri batzuk ezarri ziren bonbari eusteko. Zeppo Marx zen kakoak fabrikatu zituen enpresaren nagusia. Tinian herrira zatika eraman zuten. Zati bat *USS Indianapolis (CA-35)* itsasontziak eraman zuen eta besteak, hegazkinez.

Jaurtiketaren egunean, bonbaren pisua zela eta hegazkinak pista osoa behar izan zuen ahalik eta seguruen aireratzeko. Hegaldian, William Sterling Parsons eta Morris Jeppson tekniariek armatu zuten bonba. Bi zaku kordita (leherkari normala) jarri zituzten uranio-235 eraztunak lehertzeko. Bonba elektrikoki armatu eta probak egin ondoren, azkenik segurtasun obturadore berdeen ordez gorriak jarri zituzten.

Historian hirien kontra erabili diren bi bonba atomikoetan lehena izan zen. Bigarrenari *Fat Man* izena eman zioten.

## Erreferentziak

## Ikus, gainera

* *Fat Man*
* Hiroshima eta Nagasakiko bonbardaketa nuklearrak

## Kanpo estekak
# Ekialdeko Afrikako Erkidegoa

| Ekialdeko Afrikako Erkidegoa |
| --- |
|

|  |
| --- |
|  |

 |
| Datuak |
| Izen laburra | EAC, CAE, 東共體, 东共体, CAO, CAO, CAO, CAO, OAG, CAO, ВАС, САС, ŞAC, OAK eta CAO |
| Mota | gobernu arteko erakundea eta nazioarteko erakundea |
| Jarduera |
| Kidetza | Liburutegien Elkarte eta Erakundeen Nazioarteko Federazioa |
| Agintea |
|  |
|  |
| Egoitza nagusi

 | * Arusha
 |
|  |
| Kideak | Burundi Hego Sudan Kenya Kongoko Errepublika Demokratikoa Ruanda Somalia Tanzania Uganda  |
|  |
| Historia |
| Sorrera | 2000ko uztailaren 7a |
| webgune ofiziala      |

**Afrikako Ekialdeko Komunitatea** edo **Ekialdeko Afrikako Erkidegoa** (ingelesez *East African Community*, *EAC*) Ekialdeko Afrikako aduana-batasuna da, Kenia, Uganda, Tanzania, Burundi, Ruanda, Hego Sudan eta Kongoko Errepublika Demokratikoaz osatua. 2001eko urtarrilean sortu zen, Tanzaniako Arusha hirian egindako zeremonia batean. Bertan dago bere egoitza, eta 1977an bertan behera utzitako antzeko proiektua suspertu zuen. EAC itun berriak batasun ekonomiko eta, etorkizunean, politiko baterako bidea irekitzen zuen hasierako hiru herrialdeen artean. 2004ko martxoan sinatutako ondorengo itun batek aduana-batasuna ezarri zuen, 2005eko urtarrilaren 1ean hasi zena. Itunaren arabera, Keniak, hasierako hiru herrialdeetako aberatsenak, muga-zergak ordainduko zituen Ugandan eta Tanzanian 2010era arte sartzen diren merkantziengatik. Burundi eta Ruanda 2007an hasi ziren lanean, eta Hego Sudan 2016. urtean. 2022an Kongoko Errepublika Demokratikoa atxiki zitzaion.

Ekialdeko Afrikako Erkidegoa osatzen duten zazpi herrialdeek moneta bakarra ezartzea erabaki dute, 135 milioi pertsona hartuko lituzkeena.EAC Afrikako Ekonomia Erkidegoaren zutabeetako bat da. Badu, halaber, jada aduana-batasuna 2005az geroztik, eta merkatu bateratua 2010az geroztik.

## Kideak

* Kenya (2001)
* Uganda (2001)
* Tanzania (2001)
* Burundi (2007)
* Ruanda (2007)
* Hego Sudan (2016)
* Kongoko Errepublika Demokratikoa (2022)

Afrikako ekialdeko eskualdeak ia 2 milioi kilometro hartzen ditu, 100 milioi pertsona inguru (gutxi gorabehera), eta baliabide natural garrantzitsuak. Keniak eta Tanzaniak, bien bitartean, bakea lortu dute independentziatik; Ugandak, Burundik eta Ruandak gerrak eta hondamendia jasan dituzte. Hala, CAOk egonkortasuna eta oparotasuna mantendu nahi lituzke gaur egungo gatazketan, hala nola Sudanen hegoaldekoan, Afrikako adarrean eta Kongon.

## Erreferentziak

## Kanpo estekak
# Sare elektriko

Sare elektriko baten diagrama. Tentsioak eta linea elektrikoen ezaugarriak Alemaniako eta Europako beste sistema batzuetako balio tipikoak dira.
**Sare elektriko** bat hornitzaileetatik erabiltzaileetara energia elektrikoa eramateko beharrezko diren instalazio elkarkonektatuen sare bat da.

Hiru elementu nagusi dira sare elektrikoa osatzen dutenak:

* **Energia sortzea**. Energia elektrikoa zentral elektrikoetan sortzen da; oinarrizko energia batetik ateratakoa da; sortutakoan sarera bidaltzen da. Zentral elektrikoetan potentzia handietan sortzen da. Gaur egun gero eta energia berriztagarri puntuak sortzen hari dira (autokontsumokoak direnak batez ere), toki gehienak etxebizitzetako teilatuak izaten hari dira eguzki panelez beteak.
* Vitoria-Gazteis - Olarizu - Azpiestazio elektrikoa**Azpiestazio elektrikoa**. Sare elektriko barnean tentsioak edo maiztasuna ere aldatzeko gai diren instalazioak dira. Beste gaitasun bat dauzkatena beste sareekin konexioak egin dezakete. Horrenbeste, bi azpiestazio mota ezagutzen dira:
	+ Transformaziozkoak. Tentsioa zein maiztasuna aldatzeko gai dira. Azpiestazio hauetan elementurik garrantzitsuena transformadorea da, zeren tentsio aldaketa egiten duen elementua da.
	+ Konexiozkoak. Bi zirkuitu edo gehiago konektatzen dituen instalazioak dira. Azpiestazio mota hauetan aldera, elementurik garrantzitsuenak etengailuak eta ebakigailuak dira.

* Sareak. Hauek duten helburua energia garraitzea da, hau da, energia sortzen den puntutik azkenengo kontsumitzaileenganaino eramatea da helburua. Horretarako bi sare mota desberdin daude, bata distantzia handietarako eta bestea distantzia txikietarako baitira.

## Sare motak

Bi sare mota nagusi ditugu sare elektrikoan:

* **Garraio sareak**. Energia elektrikoa sorkuntza gunetik, hau da, zentral elektrikotik azpiestazio elektriko zentraletaraino garraiatzea da. Bi kokapenen arteko distantziaren arabera, garraioa erdi tentsioan edo goi tentsioan izaten da. Gero eta distantzia handiagoa izan gero eta tentsio altuagoa izaten da hoberena tentsio galera asko ez edukitzeko garraioaren azkenengo puntuan Joule efektuaren bidez.Espainiako sare elektrikoko mapa 2016
* **Banaketa-sareak**. Azkenengo kontsumitzaileei energia elektrikoa eramaten duen sarea da. Bi motatako sareak daude:
	+ Oinarrizko sareak. Erdi tentsioko sareak dira, 45kV eta 132kV artean igarotzen dira. Airezkoak edo lurperatuak izan daitezke. Sare mota honen funtzioa bigarren mailako sareari energia ematea da; gainera, industrian kontsumo ugari balu, sare honetan konektatu daiteke.
	+ Bigarren mailako sareak. Sare hauek ere airezkoak edo lurperatuak izan daitezke; baita, erdi tentsioan (15kV edo 20kV). Sare mota honetan ere, behe tentsioko banaketa, barnean dago. Banaketa hartarako tentsioa jaitsi behar da, horretarako transformadoreak erabiltzen dira transformazio guneetan.

## Ikus, gainera

* Sorgailu elektrikoa
* Korronte alternoa
* Sistema trifasikoa
* Transformadorea
* Joule efektua

## Erreferentziak

## Kanpo estekak
# Sabotaje

*Artikulu hau aktibismo eta gerrilla-metodoari buruzkoa da; beste esanahietarako, ikus «Sabotaia (argipena)».*
Zubi baten aurka egindako **sabotajea**. Palestina, 1946.
**Sabotajea** edo **sabotaia** gerra nahiz beste gatazka batean, azpiegitura eta bestelako ondasunen aurka buruturiko erasoa da, etsaiaren ahalmenak (mugikortasuna, hornidurak, ...) murriztu asmoz edo desobedientzia zibilaren baitan ekintza zuzen moduan. Gerra batean gertatzen denean, gerrilla taktikak erabiliz buruturikoa izan behar da; bestela eraso konbentzionaltzat jotzen baita.

## Kanpo estekak

|  |  |
| --- | --- |
|  | Artikulu hau **zirriborroa** da. Wikipedia lagun dezakezu edukia osatuz. |
# Troll (Internet)

Troll baten irudia.
**Troll** Interneten erabiltzen den terminoa da iskanbila dibertimendu moduan bultzatzen duena izendatzeko. Trollak eztabaida nahita sustatzen du, parte-hartzaileak haserreraziz eta haien artean zatiketa bultzatuz. Hainbat sofistikazio mailakoak daude, batzuek nortasun aizunak erabiltzen dituztela. Terminoaren erabilera subjektibo samarra bada ere, sarri erabiltzen da Interneteko *kulturan*. Trollak foroetan, blogetan, wikietan, IRC kanaletan edo sareko edozein txokotan ager daitezke.

Trollen aurka borrokatzeko honako leloa esaten da Interneten, kontuan ez hartzeko gomendatzen duena: "*ez elikatu trolla*" (*"Don't feed the troll"*).

## Ikus, gainera

* Hater
* Zabor-posta

## Kanpo estekak
# Sud Ouest

| Sud Ouest |
| --- |
| Mota | Eskualdekoa |
| Fitxa teknikoa |
| Hizkuntza | frantsesa |
| Argitaratze lekua | Bordele |
| Argitaletxea | Groupe Sud Ouest |
| Banaketa |
| Banatze-eremua |  Frantzia |
| Maiztasuna | egunero |
| Salneurria | 343.292 |
| Historia |
| Sortzailea | Jacques Lemoîne |
| Erredaktoreak | Patrick Venries |
| Identifikadoreak |
| ISSN | 1760-6454 |
|

---

 |
| www.sudouest.com/ |
|    |

Sud Ouest Frantziako eskualde egunkaria da, 1944an sortu eta Bordelen argitaratutakoa.

Ipar Euskal Herrian egunkari erreferentzial eta salduena da. Egiten zaion kritika bat eremu hori banatzea da: *Pays Basque* deitu edizioan Lapurdi eta Nafarroa Beherea besterik ez daude; Zuberoak, aldiz, *Béarn* edizioaren barruko orrialdea du, beste eskualde biarnes bat izango balitz.

Hizkuntza aldetik ia frantses hutsezkoa da. *Pays Basque* edizioan euskarazko zutabe testimonialen bat egoten da, oso ehuneko txikia suposatzen duena eta astean behin ateratzen dena; euskarazko artikulua idatzi izan duena Janbattitt Dirassar izan ohi da. Are txarrago gertatzen da okzitanierarekin beste edizioetan: zenbaitetan antzeko zutaberen bat dute eta beste batzuetan hori ere ez.

## Hedapena

Hedapen eremua hurrengo departamenduak hartzen ditu:

* Charente
* Dordoina
* Gers
* Gironda
* Itsas Charente
* Landak
* Lot-eta-Garona
* Pirinio Atlantikoak

## Erreferentziak

## Kanpo estekak

* **(Frantsesez)** Egunkariaren webgunea
# Karen Nazio Askapenerako Armada

| Karen Nazio Askapenerako Armada |
| --- |
|  |
| Datuak |
| Mota | armada |
| Herrialdea | Myanmar |
| Jarduera |
| Kide kopurua | 15.000 (2021) |

**Karen Nazio Askapenerako Armada** (birmanieraz: ကရင်အမျိုးသား လွတ်မြောက်ရေးတပ်မတော်; **KNLA** laburtua) Myanmarreko Batzar Militarra borrokatzen duen gutxiengo etnikorik garrantzitsuena da. 4.000 borrokalariz osaturik, gehienak umeak direlarik, txikitua izaten ari den karen etnia biziraun arazteko borrokatzen dute, beste etnia ugari bezala. Izan ere, Myanmarreko Gobernu militarraren asmoa arraza goren eta bakar bat osatzea da, gutxiengoak zapalduz. KNLA-ren beso politikoa KNU da.

## Ikus, gainera

* KNLA

## Kanpo estekak
# Kumboko elizbarrutia

| Kumboko elizbarrutia *Dioecesis Kumboensis* |
| --- |
| Kokapena |
| Herrialdea | Kamerun |
| Elizako probintzia | Bamenda |
| Apezpiku hiria | Kumbo |
| Estatistikak |
| Eremua | 8.600 |
| Biztanleria - Denera - Katolikoak | (2023) 977.080 146.523 (%15.0) |
| Parrokiak | 40 |
| Apaiz sekularrak | 85 |
| Erregelapeko apaizak | 28 |
| Bataiatuak apaizeko | 1.296 |
| Lekaideak | 74 |
| Lekaimeak | 143 |
| Informazioa |
| Erritua | erromatarra |
| Sorrera | 1982ko martxoaren 18a |
| Katedrala | Kumboko Santa Teresa katedrala |
| Hierarkia |
| Apezpikua | George Nkuo |
| Metropoli-artzapezpikua | Andrew Nkea Fuanya |
| Webgunea |
|  |

**Kumboko elizbarrutia** (frantsesez: *Diocèse de Kumbo*, ingelesez: *Diocese of Kumbo*, latinez: *Dioecesis Kumboensis*) Erromatar Eliza Katolikoaren kamerundar elizbarrutia da. 1982ko martxoaren 18an ezarri zen. Apezpikuaren egoitza Kumbon dago. Egun apezpikua George Nkuo da.

## Ordinarioak

* Cornelius Fontem Esua (1982-2004)
* George Nkuo (2006-)

## Erreferentziak

## Kanpo estekak
# Mendebaldeko Afrikan Batasun eta Jihadaren aldeko Mugimendua

Mendebaldeko Afrikan Batasun eta Jihadaren aldeko Mugimendua
جماعة التوحيد والجهاد في غرب أفريقيا
*Jamāʿat at-tawḥīd wal-jihād fī gharb ʾafrīqqīyā*|  |
| Data | 2011ko urria-2013 |
| Buruzagia | Hamada Ould Mohamed Kheirou |
| Ideologia | Salafismo, jihadismo |
| Ekintza eremua | Mali, Aljeria, Niger |
| Estatusa | Erakunde terrorista NBEren arabera |
| Tamaina | 500-1.000 kide |

**Mendebaldeko Afrikan Batasun eta Jihadaren aldeko Mugimendua** (**MOJWA**) (arabieraz: جماعة التوحيد والجهاد في غرب أفريقيا‎ *Jamāʿat at-tawḥīd wal-jihād fī gharb ʾafrīqqīyā*; frantsesez: *Mouvement pour l'unicité et le jihad en Afrique de l'Ouest*) talde armatu salafista islamista izan zen, Islamiar Magrebeko Al Kaidatik bereizitakoa, Mendebaldeko Afrikan zehar jihada hedatzeko asmoa zuena. Hala ere, bere ekintzak Aljeriako hegoaldean eta Maliko iparraldean izan ziren. Lehenengo ekintza armatua 2011ko urrian egin zuen. 2013ko abuztuan El-Mouaguiine Biddam taldearekin batu zen, Al-Mourabitoune sortzeko.

## Ekintzak

Talde honen lehen agerpena 2011ko urriaren 22an izan zen, Mendebaldeko Sahararen esku dagoen Tindufeko errefuxiatu esparruan (Aljeria) Europako hiru kooperante bahitu zituztenean. Hasieran, AQMI-ren ekintza izan zela adierazi zuen Fronte Polisarioak. Baina egun batzuk geroago MOJWA-k bideo bat igorri zuen, bere esku zeuden kooperanteak (italiar bat eta bi espainiar) askatzeko 30 milioi euro eskatuz. 2012ko martxoaren 3an, bere gain hartu zuen Tamanrasseteko komisaria baten aurkako atentatu suizida. Ekintza horretan 24 lagun zaurituak izan ziren.

2012an, Mali iparraldeko gatazkan parte hartzen ari zirela adierazi zuten. 2012ko ekainean, Ansar Dinerekin elkar hartuta borrokatu ziren Gaoko guduan, MNLA talde nazionalistaren aurka.

## Erreferentziak

## Kanpo estekak
# Assimi Goïta

| Assimi Goïta |
| --- |
|   Irudi gehiago |
|

|  Sahelgo Estatuen Aliantzako presidentea |
| --- |

 2024ko uztailaren 6a - 2025eko abenduaren 24a - Ibrahim Traoré →

|  Maliko presidente |
| --- |

 2021eko maiatzaren 24a - ← Bah Ndaw

|  Maliko presidenteordea |
| --- |

 2020ko irailaren 25a - 2021eko maiatzaren 25a

|  Herriaren Salbaziorako Batzorde Nazionaleko presidentea |
| --- |

 2020ko abuztuaren 19a - 2020ko irailaren 25a ← Ibrahim Boubacar Keïta - Bah Ndaw → |
| Bizitza |
| Jaiotza | Bamako, 1983ko azaroaren 9a (42 urte) |
| Herrialdea |  Mali |
| Familia |
| Ezkontidea(k) | Lala Diallo |
| Hezkuntza |
| Heziketa | Kati Akademia Militarra Koulikoroko Arma Konbinatuen Eskola Militarra |
| Hizkuntzak | frantsesa |
| Jarduerak |
| Jarduerak | ofizierra, politikaria eta diktadorea |
| Zerbitzu militarra |
| Adar militarra | Maliko Indar Armatuak |
| Gradua | Armadako jeneral |
| Parte hartutako gatazkak | Maliko gatazka War in the Sahel (en)  Barkhane Operazioa |
| Ideologia eta sinesmenak |
| Erlijioa | islama |
|

---

 |
|   |

**Assimi Goïta** koronela (Bamako, 1983ko azaroaren 9a) Maliko ofizial militarra eta Herria Salbatzeko Batzorde Nazionaleko burua da, Ibrahim Boubacar Keïta presidente ohiari boterea bereganatu zion 2020ko Maliako estatu kolpean.

## Biografia

Assimi Goïta 1983an jaio zen. Maliko Indar Armatuetako ofizial baten semea, Maliko militar akademietan trebatu zen eta, batez ere, Prytanée militaire de Kati eta Koulikoro Arma Bateratuen Eskola Militarrean parte hartu zuen.

Goïta koronel gisa aritu zen Indar Berezien Batailoian, Maliko Indar Armatuen indar berezien unitatean. Herrialde erdialdeko Maliko indar bereziak zuzentzen ditu koronel mailarekin. Horrela, Maliko matxinada jihadistarekin topo egin du. Goïta Herriaren Salbaziorako Batzorde Nazionaleko buru da, Ibrahim Boubacar Keïta ordezkatzeko hauteskunde berriak hasteko konpromisoa hartu duen matxino talde bat.

Goïtak Estatu Batuetako, Frantziako eta Alemaniako prestakuntza jaso zuen, eta esperientzia izan zuen Estatu Batuetako Armadako Indar Bereziekin lanean.
# Abdrabbuh Mansour Hadi

| Abdrabbuh Mansour Hadi |
| --- |
|  (2013) Irudi gehiago |
|

|  2. Yemengo presidentea |
| --- |

 2012ko otsailaren 27a - 2022ko apirilaren 7a ← Ali Abdullah Saleh - Rashad al-Alimi →

|  Vice President of Yemen (en)  |
| --- |

 1994ko urriaren 3a - 2012ko otsailaren 25a ← Ali Salem al-Beidh - Khaled Bahah (en)  →

|  Minister of Defence (en)  |
| --- |

 1994ko maiatzaren 9a - 1994ko urriaren 6a ← Haitham Qassim Taher (en)  - Abdul Malik al-Sayani (en)  → |
| Bizitza |
| Jaiotza | Abyan gobernantzia, 1945eko irailaren 1a |
| Herrialdea |  Yemen |
| Lehen hizkuntza | arabiera |
| Heriotza | Riad, 2026ko maiatzaren 28a (80 urte) |
| Hobiratze lekua | Al Oud cemetery (en)  |
| Hezkuntza |
| Heziketa | Royal Military Academy Sandhurst (en)  Military Academy for Postgraduate and Strategic Studies (en)  |
| Hizkuntzak | arabiera errusiera |
| Jarduerak |
| Jarduerak | politikaria eta ofizierra |
| Zerbitzu militarra |
| Adar militarra | Republic of Yemen Armed Forces (en)  |
| Gradua | teniente jeneral landa-mariskal maior jeneral |
| Parte hartutako gatazkak | Houthi insurgency (en)  1994 Summer War (en)  NDF Rebellion (en)  2011 Yemeni revolution (en)  Yemengo Gerra Zibila |
| Ideologia eta sinesmenak |
| Erlijioa | islama |
| Alderdi politikoa | Herriaren Biltzar Nagusia |
|

---

 |
|     |

**Abdrabbuh Mansour Hadi** (Abyan gobernantza, 1945eko irailaren 1a – Riad, 2026ko maiatzaren 28a) yemendar militar eta politikaria izan zen. Yemengo presidentea izan zen 2012tik 2022ra.

1966an akademia militar batean graduatu zen Hego Arabiako Federazioan. Hego Yemenek independentzia lortu ondoren, jeneral mailara igo zen Egipton eta Sobietar Batasunean ikasketa militarrak zabaldu ondoren. Ipar Yemenera ihes egin zuen Ali Nasser Mohammed presidentearekin batera, 1986ko Hego Yemengo gerra zibila amaitu ondoren. Ali Abdullah Saleh babestu zuen 1994ko Yemengo gerra zibilean eta Defentsa ministro izendatu zuten. Gerra amaitu ondoren, Yemengo presidenteorde izendatu zuten 1994ko urriaren 3an.

2012an gobernuaren eta oposizioaren adostasunezko hautagaia izan zen presidentetzarako hauteskundeetarako. Huthiek eta hegoaldeko sezesionistek hauteskundeak boikotatu zituzten. Otsailean presidente izendatu zuten bi urterako, eta 2014an agintaldia beste urtebete luzatu zen.

2015eko urtarrilean huthiek presidentearen jauregia asaltatu zuten, Hadi dimititzera behartu zuten eta kontseilu iraultzaile bat izendatu zuten. Otsailean Hadik Adenera ihes egin zuen eta dimisioa erretiratu zuen. 2022an dimisioa eman zuen eta boterea Rashad al-Alimi buru zuen Presidentetza Zuzendaritza Kontseilu bati eman zion.
# Tanzim Qaidat al-Jihad fi Bilad al-Rafidayn

| Tanzim Qaidat al-Jihad fi Bilad al-Rafidayn |
| --- |
|

|  |
| --- |
|  |

 |
| Datuak |
| Mota | erakunde terrorista |
| Herrialdea | Irak |
| Ideologia | Islamismoa |
| Jarduera |
| Honen parte | al Kaida eta Mujahidinen Shura Kontseilua |
| Agintea |
| Lehendakaria | Abu Ayyub al-Masri (en)  eta Abu Musab al-Zarqawi (en)  |
|  |
|  |
| Egoitza nagusi

 | * Falluja
 |
|  |
| Historia |
| Sorrera | 2004 |
| Ordezkatzen du | Jamaat al-Tawhid wal-Jihad |
| Desagerpena | 2006ko urriaren 15a |

Tanzim Qaidat al-Jihad fi Bilad al-Rafidayn, (**TQJBR**), (euskaraz: «Mesopotamian Oinarritutako Jihaderako Erakundea», arabieraz: تنظيم قاعدة الجهاد في بلاد الرافدين‎), batzuetan **al-Kaida Iraken** (**AQI**), edo **al-Kaida Mesopotamian** Irakeko talde armatu jihadista salafista izan zen, al-Kaidarekin lotua. Irakeko insurgentzian paper garrantzitsua jokatu zuen eta, ondoren, Irakeko Estatu Islamikoaren sorreran eta honen ondorioz sortutako Estatu Islamikoan parte hartze nagusia izan zuen. Atzerriko militanteek paper garrantzitsua jokatu zuten taldearen eraketan, baita bere sare egituran ere.

## Erreferentziak

## Kanpo estekak
# Col de la Croix (Vaud)

| Col de la Croix (Vaud) |
| --- |
|  |
| Geografia |
| Altuera | 1.776 m |
| Mendikatea | Vaud Prealps (en)  eta Vaud Alps (en)  |
| Lurraldea | Vaud kantonamendua, Ollon eta Aigle barrutia |
|  |

**Col de la Croix** Frantziako Vaud kantoiko portu bat da, Alpeen aurreko mendilerroan kokatua. 1.778 metro ditu.

## Geografia

Villars-sur-Ollon eta Les Diablerets lotzen ditu, Vaud kantonamenduko bi estazio turistiko. Mendebaldean, errepidearen luzera 18 kilometrokoa da, eta gehieneko malda % 13koa. Errepide berria 1971ko irailaren 27an inauguratu zen.

## Kanpo estekak
# Lurraren hemisferioak

Ipar hemisferioa
Hego hemisferioa
**Lurraren hemisferioak** Lurra ekuatoretik moztuta ateratzen diren bi esferaerdiak dira. Bi hemisferio ditu lurrak:

* Hego hemisferioa
* Ipar hemisferioa

Sailkapen batzuetan, ekialdeko eta mendebaldeko hemisferioak ere bereizten dira, Lurra ekuatoretik barik Greenwicheko meridianotik moztuta.

## Kanpo estekak